***ORGANISASJONSPLAN FOR LEINSTRAND IDRETTSLAG***

***Gjelder for 2019***

*Planen er vedtatt på Årsmøtet i Leinstrand Idrettslag 28.02.2019*

Organisasjonsplanens formål:

- Å organisere klubben slik at en utnytter de menneskelige og økonomiske ressursene best mulig   
- Å øke aktivitet på det sportslige plan.   
- Å ha klare ansvarsforhold og myndighetsforhold i tillitsmannsapparatet.   
- Å bedre intern og ekstern informasjon.   
- Å definere utøveransvar - klubbansvar.   
- Å ta vare på, og utnytte klubbens eiendeler, anlegg og utstyr best mulig   
- Å oppfylle intensjonen i NIFs bestemmelse om barneidrett.

**Innholdsfortegnelse:**

1. ÅRSMØTE OG DRIFT AV Leinstrand IDRETTSLAG ............................................................................ 2

2. HOVEDSTYRET .............................................................................................................................. 3

3. ARBEIDSUTVALG ........................................................................................................................... 4

4. TRIM OG AKTIVITET......................................................................................................................... 5

5. FOTBALL ......................................................................................................................................... 6

6. SKI FRIIDRETT ............................................................................................................................... 8

8. SKØYTER ........................................................................................................................................ 9

9. VALGKOMITE ................................................................................................................................ 10

10. UTSENDINGER TIL TRONDHEIM IDRETTSRÅD ............................................................... 11

11. REVISOR .................................................................................................................................. 11

12. UTØVERANSVAR/KLUBBANSVAR ......................................................................................... 12

13. MEDLEMSKAP OG EGENANDELER ....................................................................................... 12

14. ORGANISERING AV GRUPPENE - FELLES: .......................................................................... 13

15. TRENINGSAVGIFTER .............................................................................................................. 13

## ÅRSMØTE OG DRIFT AV LEINSTRAND IDRETTSLAG

Organisasjonskartet til Leinstrand Idrettslag vedtas på hvert ordinære årsmøte og organisasjonsplanen oppdateres med dette etter hvert vedtak, siste vedtatte organisasjonskart er slik:

ÅRSMØTET

REVISOR

ARBEIDSUTVALGET

Leder  
Nestleder  
3 medlemmer

Avdelingslederne

SKØYTEAVD.

SKI- OG FRIIDRETTSAVD.

FORTBALLAVD.

TRIM OG AKTIVITETSAVD.

• Årsmøtet er lagets høyeste organ som gir styret i Leinstrand Idrettslag rammene som laget skal operere innenfor, dette gjelder i korte trekk aktivitet, økonomi og organisasjon.

• Revisor velges av årsmøtet og rapporterer til årsmøtet.

• Styret velges av årsmøtet og består av lederne av aktivitetsgruppene i Leinstrand IL, leder, nestleder og samt to medlemmer. Styret har ansvaret for driften av laget mellom årsmøtene.

• Arbeidsutvalget (hovedstyret utenom avdelingslederene) er administrasjonen i Leinstrand IL, arbeidsutvalget har den daglige kontakten og driften av laget mellom styremøtene.

• Aktivitetsgruppene har den operative driften av aktivitetstilbudet som laget har, herunder å operere denne innenfor krav til kvalitet og økonomi.

## HOVEDSTYRET

Hovedstyret drifter Leinstrand Idrettslag mellom årsmøtene ut fra mandat gitt av årsmøtet.

HOVEDSTYRETS ANSVAR:

Følgende ansvarsområde er definert i lagets lov \_\_\_\_

* Iverksette årsmøtevedtak og overordnede idrettsmyndigheters vedtak og bestemmelser
* Forestå idrettslagets administrasjon og føre kontroll med lagets totale økonomi i henhold til de for idretten til enhver tid gjeldende instrukser og bestemmelser
* Oppnevne etter behov komiteer/utvalg/personer for spesielle oppgaver og utarbeide mandat/instruks for disse.
* Representere idrettslaget utad

I tillegg pålegges hovedstyret ansvaret for:

* Generell intern og ekstern informasjon
* Samordning av sponsoravtaler
* Samordning og gjennomføring av sportslig aktivitet og andre aktivitetsplaner
* Samordning av arrangement
* Å søke om midler fra offentlige organer og fordele disse.
* Skaffe ledelse av arbeidet med Idrettsskole

**Hovedstyret sammensetning:**

Hovedstyret er sammensatt på følgende måte ut i fra valget som er gjort av årsmøtet.

Funksjon: Valgt som:

Leder Leder i hovedstyret og leder i arbeidsutvalget

Nestleder Nestleder i hovedstyret og nestleder i arbeidsutvalget

Medlem Medlem i hovedstyret og breddeidrettsansvarlig i arbeidsutvalget

Medlem Medlem i hovedstyret og arkiv og administrasjonsansvarlig i arbeidsutvalget

Medlem Medlem i hovedstyret og økonomi- og medlemsansvarlig

Medlem Leder Fotball

Medlem Leder Trim og aktivitet

Medlem Leder Ski og friidrett

Medlem Leder Skøyter

Vararep. Vararepresentant AU

Vararep. Vararepresentant AU

## ARBEIDSUTVALG

Arbeidsutvalget er administrasjonen i Leinstrand IL. Arbeidsutvalget har den daglige kontakten og driften av hovedlaget mellom styremøtene.

**ARBEIDSUTVALGETS ANSVAR**

Arbeidsutvalget skal som administrasjonen i Leinstrand Idrettslag sørge for den daglige driften av laget. Dette innebærer å bidra til at gruppene får den støtte og oppfølging som er nødvendig, drifte laget økonomisk og ivareta løpende saker som ikke krever «idrettspolitiske» vedtak. Hovedstyret er den som gir Arbeidsutvalget mandat til driften mellom styremøtene. Arbeidsutvalget har ellers generelle oppgaver som å følge opp økonomi via lagets valgte regnskapsfører i tillegg til viktige områder som arrangement, marked og sponsor, anlegg.

Arbeidsutvalgets sammensetning

Funksjon: Valgt som:

Leder Leder i hovedstyret og leder i arbeidsutvalget

Nestleder Nestleder i hovedstyret og nestleder i arbeidsutvalget

Medlem Medlem i hovedstyret og breddeidrettsansvarlig i arbeidsutvalget

Medlem Medlem i hovedstyret og arkiv og administrasjonsansvarlig i arbeidsutvalget

Medlem Medlem i hovedstyret og økonomi- og sponsoransvarlig

## TRIM OG AKTIVITET

Trim og aktivtet skal ha ansvar for ulike mosjonstilbud utendørs og innendørs, året rundt, til klubbens medlemmer, og andre i lokalmiljøet. Trim og aktivetet har særlig ansvar for å ha et tilbud til barn opp til 8 år.

TRIM OG AKTIVITET SITT ANSVAR

Trim og aktivitet har ansvaret for å drifte og organisere faste aktiviteter i henhold til det årsmøtet beslutter og andre aktiviteter som tilkommer gjennom året.

Alle faste aktiviteter og arrangement er basert på en kombinasjon av innsats fra styrets medlemmer, andre aktivitetsledere og innleide ressurser.

Trim og aktivitet – sammensetning og drift:

Gruppa knytter til seg andre personer / grupper ved behov ved ulike arrangement / aktiviteter

Trim og aktivitet skal ha ansvar for ulike mosjonstilbud utendørs og innendørs, året rundt, til klubbens medlemmer, og andre i lokalmiljøet.

Trim og aktivitet skal være tydelige ambassadører for breddeidrettsbestemmelsene.

Trim og aktivitet setter opp eget budsjett og fører regnskap, men avkreves ingen selvfinansiering i form av dugnad. Allidretten i regi av avdelingen er del av idrettslagets felles rekruttering til andre aktiviteter senere.

Trim og aktivitet kan ta opp i seg nye aktiviteter i en periode inntil aktiviteten opphører, tas opp i en annen av deling eller blir opprettet som egen avdeling av årsmøtet.

## FOTBALL

Styret i Fotballgruppa driver med fotball-aktiviteter for gutter og jenter fra våren det året de fyller 7 år. I aldersgruppen som innbefattes av barneidrettsbestemmelsene , skal fokus ligge på inkludering, mestring og ferdighetsutvikling.

**FOTBALLGRUPPA SITT ANSVAR**

Fotballgruppa har ansvaret for å drifte og organisere faste aktiviteter i henhold til det årsmøtet beslutter og andre aktiviteter som tilkommer gjennom året.

Spesielt viktig er det å ha på plass trenere, hjelpetrenere og oppmenn i god tid før påmelding til serie eller cup. Videre er det viktig at trenere får den støtte og hjelp som er nødvendig i forhold til påmelding, oppfølging og økonomi.

Alle faste aktiviteter og arrangement er basert på at frivillige medlemmer og foreldre/foresatte bidrar både som trenere, oppmenn, dugnadshjelpere med videre i henhold til samme struktur som vises i organisasjonskartet for gruppa. Ved mangel på frivillige til å gjennomføre aktiviteter har styret i gruppa rett og plikt til å vurdere å avvikle aktiviteter eller arrangement.

Fotball – sammensetning og drift:

Ansvar trener:

• Ansvarlig for det sportslige - organisere laget i trening og kamp

• Lagets leder og øverste ansvarlig

• Underlagt fotballgruppa og har kontakt med denne via leder

• Ansvarlig for lagets kamp- og treningsutstyr

• Kontakt med andre lag om det er spillere som deltar på flere lag

• (Kontakt med kretsen for innmelding og oppfølging av sone/kretslagsspillere)

Ansvar oppmann:

• Ansvarlig for arrangement av kamp, avtale tid, dommer og bane

• Ansvarlig for kontakt med andre av klubbens lag med hensyn på klubbarbeid

• Foreldrenes kontakt innen laget

• Samler inn grunnlag for kontingenter, treningsavgift og egenandel i forbindelse med reiser og turneringer

• Organisere transport med privatbiler når dette er aktuelt

• Organisering/koordinering av sosiale arrangement, evt i samarbeid med oppmenn i andre grupper i idrettslaget.

• Gruppestyrets kontaktperson

• Ansvarlig for organisering av Fair Play-vakt og kiosk-vakt ved hjemmekamper

## SKI FRIIDRETT

Styret i Ski Friidrett-gruppa driver med ski- og friidrettsaktiviteter for alle aldersgrupper.

**SKI FRIIDRETT-GRUPPA SITT ANSVAR**

Ski Friidrett-gruppa har ansvaret for å drifte og organisere faste aktiviteter i henhold til det årsmøtet beslutter og andre aktiviteter som tilkommer gjennom året.

Spesielt viktig er det å ha på plass trenere, hjelpetrenere og oppmenn i god tid før oppstart av aktiviteter og eventuelle arrangement. Videre er det viktig at trenere får den støtte og hjelp som er nødvendig i forhold til påmelding, oppfølging og økonomi.

Alle faste aktiviteter og arrangement er basert på at frivillige medlemmer og foreldre/foresatte bidrar både som trenere, oppmenn, dugnadshjelpere med videre i henhold til samme struktur som vises i organisasjonskartet for gruppa. Ved mangel på frivillige til å gjennomføre aktiviteter har styret i gruppa rett og plikt til å vurdere å avvikle aktiviteter eller arrangement.

**Ski Friidrett – sammensetning og drift:**

Ansvar trener:

• Ansvarlig for det sportslige - organisere aktiviteten i trening og i konkurranse

• Underlagt Ski Friidrett-gruppa og har kontakt med denne via leder

• Ansvarlig for lagets konkurranse- og treningsutstyr

• Kontakt med andre lag om det er deltakere som deltar på flere lag

• (Kontakt med kretsen for innmelding og oppfølging av sone/kretslagsdeltakere)

Ansvar oppmann:

• Ansvarlig for arrangement avtale tid og sted

• Ansvarlig for kontakt med andre av klubbens lag med hensyn på klubbarbeid

• Foreldrenes kontakt innen laget

• Samler inn grunnlag for kontingenter, treningsavgift og egenandel i forbindelse med reiser og turneringer

• Organisere transport med privatbiler når dette er aktuelt

• Organisering/koordinering av sosiale arrangement i samarbeid med oppmenn i andre grupper i idrettslaget.

• Gruppestyrets kontaktperson

• Assistenthjelp ved konkurransedeltagelse

## 8. SKØYTER

Styret i Skøytegruppa sørger for et godt og variert treningstilbud for barn og ungdom. Avdelingen gir tilbud helt opp på høyeste landsnivå.

**SKØYTEGRUPPA SITT ANSVAR**

Skøytegruppa har ansvaret for å drifte og organisere et variert og godt tilbud med høy kvalitet

Skøyter – sammensetning og drift

Trener:

• Ansvarlig for programmene – organisere timer og tilbud

• Tilbudets leder og øverste ansvarlig

• Spinning-gruppa og har kontakt med denne via leder

Barnetrener:

• Ansvarlig at timene gjennomføres på en god måte

• Sikrer at alle som tar timer har betalt for tilbudet de benytter

• Organisere transport med privatbiler når dette er aktuelt

• Delta på planleggingsmøter for tilbudet

## 9. VALGKOMITE

Valgkomiteen er den viktigste komiteen for Leinstrand Idrettslag i den eller de periodene de er virksomme. Uten valgkomiteen vil alt arbeid i laget stoppe opp, det samme vil kunne skje om komiteen ikke får gode arbeidsforhold fra medlemmer, tillitsvalgte og styret.

**SAMMENSETNING**

Årsmøtet velger valgkomiteen etter innstilling fra styret.

Valgkomiteen består av:

• Leder

• Medlem

• Medlem

• Vara

Valgkomiteen bør rekrutteres fra medlemmer som er aktivt med i idrettslagets arbeid.

Styrets ansvar i forhold til valgkomiteen

Styret skal selv eller via Arbeidsutvalget sørge for at det i god tid før Årsmøtet blir avholdt et eget møte med valgkomiteen for å legge en god plan for rekruttering av nye medlemmer.

Valgkomiteen SKAL:

• Få beskjed i god tid om at de er valgt, og dato for årsmøtet.

• Få komplett liste over tillitsvalgte i laget og hvem som er på valg.

• Få tilgang til medlemsoversikten.

• Få tilgang til lagets organisasjonsplan.

**Valgkomiteens arbeid:**

Valgkomiteen må starte arbeidet i god tid før årsmøtet, leder i valgkomiteen har ansvar for at komiteen kommer i funksjon. Valgkomiteen må skaffe seg en oversikt over hvem som ønsker gjenvalg - eller eventuelt ønsker andre verv. Organisasjonsplanen må brukes aktivt, slik at de som blir forespurt vet hvilket ansvar og hvilke arbeidsoppgaver de er tiltenkt.

Utarbeidelse av forslag på kandidater, som skal fremlegges på årsmøtet. Det er en absolutt fordel om valgkomiteens innstilling er klar, og kan legges ved styrets øvrige dokumenter.

Verdt å merke seg: Kun medlemmer som har fylt 15 år er valgbare til tillitsverv i laget, jfr. NIFs lov Tillitsvalgte som ikke er på valg (dvs. har 1 år igjen av sin funksjonstid) kan velges til annet verv. Den som da velges inn i det vervet som vedkommende trer ut av, må velges for 1 år, jfr. intensjonen om kontinuitet, der halvparten av styret er på valg hvert år. Ellers vil en komme i utakt ved valget neste år. Det skal være jevn fordeling mellom begge kjønnene i alle utvalg.

## UTSENDINGER TIL TRONDHEIM IDRETTSRÅD

Trondheim Idrettsråd arbeider for best mulig forhold for idretten i hele Trondheim kommune. Trondheim idrettsråd skal være en arena for samarbeid mellom lagene, mellom lagene og de kommunale myndigheter.

Årsmøtet velger tre utsendinger til Årsmøtet i Trondheim Idrettsråd. Det er minimum 2 representanter pr. idrettslag, 1 representant pr. påbegynte 100 medlem og maksimalt 5 representanter.

Hvem som velges fremgår av referatet fra årsmøtet.

## REVISOR

Revisor velges av og rapporterer til Årsmøtet i Leinstrand Idrettslag.

Oddvar Sæther og Geir Arne Leinum er valgt til Leinstrand Idrettslag sine revisorer og vil fortsette å være det inntil årsmøtet beslutter noe annet.

## LOV- OG UTMERKELSESKOMITE

Kontrollkomite velges av årsmøtet.

Sammensetning

Medlem

Medlem

Vara

Vara

**Lov- og utmerkelseskomiteens oppgave**

I hovedtrekk skal komiteen ha følgende oppgave:

påse at organisasjonsleddets midler er anvendt i henhold til lover, vedtak, bevilgninger og økonomiske rammer, samt at de foretatte økonomiske disposisjoner er i samsvar med organisasjonsleddets lov og beslutninger fattet av Leinstrand Idrettslag sitt årsmøte.

Kontrollkomiteens arbeid er regulert av NIF’s lov §2-18.

## UTØVERANSVAR/KLUBBANSVAR

For å sikre at alle utøvere behandles likt med hensyn til "ytelser" fra klubben, er det viktig å liste opp hva som er klubbansvar og utøveransvar:

KLUBBANSVAR:

Hovedlaget: Medlemskontingent i særkrets

DE ULIKE GRUPPENE:

• Påmeldingsgebyr særkrets

- Forsikring

• Startkontingent i lagkonkurranser og stafetter

• Utgifter lokalleie - baneleie til planlagt trening og obligatoriske stevner/kamper

• Drift bane og anlegg

• Klubbdrakter inkl. keeperutstyr

• Klubbutstyr - baller - nett - teknisk utstyr

• Medisinkoffert NB! Ikke tape til trening

NB! Utgifter i forbindelse med representasjon kretslag og lignende tas opp i hvert enkelt tilfelle og klareres i hovedstyret.

UTØVERANSVAR:

• Medlemskontingent

• Vedtatte treningsavgifter og egenandeler

• Personlig utstyr

• Reiseutgifter kamper/stevner - organiseres ved kjøring i turnus

• Utgifter vedr. turneringer - ikke påmeldingsavgift

• Tape/drikke etc. ved trening/kamp

## MEDLEMSKAP OG EGENANDELER

FOR Å SKAPE DE RIKTIGE HOLDNINGER TIL IDRETTSLAGSARBEID GJENNOMFØRES FØLGENDE MED VIRKNING FRA 01.01.2016:

* Ingen utøver kan representere Leinstrand IL uten at medlemskontingent er betalt.
* Ingen kan velges til tillitsverv eller ha annet ansvar uten at medlemskontingenten er betalt.
  + Unntak er for trenere, hjelpetrenere eller oppmenn fra samarbeidende lag
* Vedtatt treningsavgift innkreves på forskudd.
* Det vil bli differensiering på medlemmer, samarbeidende lags medlemmer og ikke-
* medlemmer
* Alle medlemmene har i utgangspunktet de samme rettigheter og plikter

## ORGANISERING AV AVDELINGENE - FELLES:

De enkelte avdelinger kan oppnevne etter behov egne utvalg etc.

Oppgave i forhold til ”fellesskapet”: Gruppene skal bidra til at alle som deltar i organisert trening og konkurranser i lagets regi har sitt medlemskap i orden og betaler treningsavgifter i henhold til gjeldende regelverk.

Avdelingene skal bidra med mannskap til fellesdugnader.

Økonomi: Avdelingene er ansvarlig for eget budsjett og kan omdisponere eget budsjett. Avdelingene rapporterer kvartalsvis til styret. Gruppeleder attester alle fakturaene før regnskapsfører betaler og registrer kostnaden i regnskapet. Gruppene skal innordne seg hovedstyrets planer for økonomitiltak. Egenandeler og "egne tiltak" utover budsjett disponeres av gruppene.

Treninger og andre aktiviteter skal følge avtaler mellom avdelingene om fordeling etter årstidene. Hovedregelen er at ski og skøyter har fortrinnsrett på valg av dager fra \_\_\_\_ til \_\_\_\_\_.

Fram til året utøvere fyller 12 år skal ikke treninger legges til onsdager.

**TRENINGSAVGIFTER**

Leie av lokaler, baneleie og tilsvarende skal finansieres 100% de som benytter seg av tilbudet.

Det er ønskelig at slike avgifter skal være minst for de yngste medlemmene og dyrest for de medlemmene som er voksne, dog skal det være en fordel å være medlem i Leinstrand IL. Der det er generelle tilbud som også ikke-medlemmer kan benytte seg av skal man søke å la medlemmer ha en tydelig fordel økonomisk.